Les obres del colexu de Nuevo Roces entamen la selmana viniente
#000002
Asturies va crear una mesa de trabayu con tolos colectivos implicaos pa ellaborar la nueva...
#000008
El gobiernu d’Asturies considera que les lleis de memoria democrática son la garantía pa nun...
#000010
Rescaten a dos escaladores en Cabrales
#000011
8 artistes asturianos van poner la nota musical al Trasiegu Fest
#000012
El Trasiegu Fest, festival de la cultura sidrera asturiana contemporánea, ta acabante de dar anuncia de tolos artistes musicales que van facer presencia nel festival al rodiu de la bebida d’Asturies. D’esta manera, hasta 8 grupos van pasar pelos escenarios sidreros.
#000013
D’una banda, la nueche del vienres 22 de setiembre va ser el momento nel que’l grupu folklóricu Trebeyu entame, magar de les 21:00 hores, una nueche en mayanza na plaza del conceyu de Santolaya de Cabranes. Pela otra parte, el sábadu va empecipiar cola música de Los Gascones, que van tocar peles cais de la mesma llocalidá. A la tarde, va empezar la nueche musical. Mientres casi 8 hores, Luis Núñez y los Folganzanes, Algaire, La Tarrancha y Llevólu’l Sumiciu van poner la nota musical al Trasiegu Fest, de nueves, na plaza del conceyu de Santolaya de Cabranes. El domingu, día de clausura d’un festival que va allargase dende’l 18 al 24 de setiembre, tamién va tener actuaciones musicales. Mestura y David Varela fadrán de la mañana un momentu pa esfrutar de la música asturiana cola reciella na Casa de la Cultura de Santuyano, nel Conceyu Bimenes.
#000014
Nos próximos díes, el Trasiegu Fest va dir confirmando toles actividades qu’engloben a esti festival de la cultura sidrera asturiana contemporánea, onde va haber, amás de música y danza, talleres, charres, lliteratura y gastronomía.
#000015
El Trasiegu Fest ye un proyectu que naz col envís d’amosar la bayura de la cultura sidrera n’Asturies. Pa ello, tando na sociedad d’anguaño, ye importante facelo al traviés d’un formatu modernu y que llegue al públicu. Poro, tamién ye bien importante sacar la cultura sidrera de los sos llugares habituales y treslladala a llugares populares y onde’l gran públicu pueda averase. Sicasí, caltener les ubicaciones ye esencial pal desenvolvimientu de l’actividá. Esti festival, va desenvolvese nos conceyos de Sariegu, Bimenes, Colunga y Cabranes, toos ellos enmarcaos dientro de la Mancomunidá Comarca de la Sidra, na postrer selmana del mes de setiembre. Entama VerAsturies cola collaboración de Cuatro Gotes Producciones y los conceyos de Bimenes, Cabranes, Colunga y Sariegu, amás del sofitu del Plan de Recuperación Tresformación y Resiliencia.
#000016
Asturies va crear una mesa de trabayu con tolos colectivos implicaos pa ellaborar la nueva llei LGTBI asturiana
#000018